কলকাতা: একুশে জুলাইয়ের মঞ্চ থেকে বিজেপির বিরুদ্ধে সরাসরি তোপ দাগলেন জাতীয় পুরস্কার জয়ী সঙ্গীত পরিচালক তথা প্রাক্তন তৃণমূল সাংসদ কবীর সুমন। "বিজেপি নামের একটা দল আছে না! ওরা মূর্খ। ওদের ওপর রাগ করবেন না। ওরা রাগারাগির যোগ্যও নয়। ওরা নাকি হিন্দুদের চেনেন। আসলে ওরা হিন্দুদেরও চেনেন না। ওরা কেবল ক্ষমতা চেনেন। ওরা বেশিদিন টিকবে না। ওদেরকে কেবল আটকে দেবেন", ২১শে জুলাইয়ের মঞ্চে বিজেপির বিরুদ্ধে সুর চড়িয়ে বললেন বাংলার বুদ্ধিজীবী তথা জাতীয় পুরস্কার জয়ী সঙ্গীত পরিচালক তথা প্রাক্তন তৃণমূল সাংসদ কবীর সুমন। অবশ্যই পড়ুন- "কমরেডস, ধর্ম ছাড়ুন নাহলে শাস্তি পেতে প্রস্তুত হোন", বার্তা চিনা কমিউনিস্ট পার্টির তৃণমূল কংগ্রেস আয়োজিত একুশে জুলাইয়ের সভা মঞ্চ থেকে এদিন রাজ্যসভার সাংসদ তথা বিজেপির মহিলা মোর্চার শীর্ষ নেতৃত্ব তথা অভিনেত্রী রূপা গাঙ্গুলিকেও কটাক্ষ করতে পিছুপা হননি কবীর সুমন। একুশের সভা মঞ্চে দাঁড়িয়ে লাখো লাখো জনতার সামনেই কবীর সুমন রূপা গাঙ্গুলির নাম করে বলেন, "ওদের কী একটা নেত্রী আছেন না? রূপা গাঙ্গুলি। যার কথায় কথায় ধর্ষণ হয়"। কবীর সুমনের এই বক্তব্য প্রসঙ্গে রূপা গাঙ্গুলিকে ফোন করা হলে তাঁকে পাওয়া যায়নি।